พหุภพ

พหุภพ () คือแนวคิดตามสมมติฐานว่ามีเอกภพ จำนวนมากมายนับไม่ถ้วน เกิดขึ้นและสลายไปอยู่ ตลอดเวลา (รวมถึงเอกภพของเราเป็นหนึ่งในนั้น) ซึ่งประกอบด้วยทุกสิ่งทุกอย่างที่เป็นจริงทางกายภาพ เช่น กาล อวกาศ รูปแบบทุกชนิดของสสาร พลังงาน โมเมนตัม และกฎทางฟิสิกส์รวมถึงค่าคงที่ต่างๆ ที่ครอบคลุมอยู่ ศัพท์คำนี้เกิดขึ้นในปี ค.ศ. 1895 โดยนักปรัชญาและจิตวิทยาชาวอเมริกัน วิลเลียม เจมส์ เอกภพอื่นๆ ที่มีอยู่ในพหุภพ บางครั้งก็เรียกว่า เอกภพคู่ขนาน

รากฐานของแนวคิดเรื่อง พหุภพ หรืออนันตภพนี้ ยืนอยู่บนทฤษฏีทางฟิสิกส์ 3 ทฤษฎีคือ ทฤษฎี String Theory, ทฤษฎีเอกภพขยายตัว และทฤษฎีสสารมืด (Dark matters) โดยเมื่อมีทฤษฎีสสารมืด นักฟิสิกส์ คำนวณปริมาณสสารแล้วมีมากกว่าสสารทั้งเอกภพถึง สิบยกกำลังกว่า 500 ทำให้แนวคิดเกี่ยวกับ Multiverse ที่มีผู้เสนอเอาไว้ในช่วงทศวรรษ 1970s มีความเป็นไปได้สูง

โครงสร้างของพหุภพ ธรรมชาติของแต่ละเอกภพภายในพหุภพ รวมถึงความสัมพันธ์ระหว่างเอกภพแต่ละแห่งมีอยู่หลายแนวทางขึ้นกับสมมุติฐานของพหุภพที่นำมาพิจารณา สมมุติฐานพหุภพมีอยู่ในการศึกษาจักรวาลวิทยา ฟิสิกส์ ดาราศาสตร์ ปรัชญา จิตวิทยา และในนวนิยาย โดยเฉพาะอย่างยิ่งในนิยายวิทยาศาสตร์และแฟนตาซี ซึ่งมีชื่อเรียกแตกต่างกันไปเช่น เอกภพคู่ขนาน โลกคู่ขนาน ความเป็นจริงคู่ขนาน มิติคู่ขนาน และอื่นๆ อีก

สมมติฐานเกี่ยวกับพหุภพในทางฟิสิกส์
แม็กซ์ เทกมาร์ค (Max Tegmark) และ ไบรอัน กรีน (Brian Greene) ได้คิดค้นรูปแบบของการจัดหมวดหมู่ที่จะจัดจำแนกหมวดหมู่ประเภทของพหุภพประเภทต่าง ๆ ที่มีความแตกต่างหลากหลายในทางทฤษฎี, หรือประเภทของเอกภพ (universe) ที่อาจประกอบด้วยจำนวนของพหุภพทั้งหมดที่มีอยู่ในทางทฏษฎี

ดูเพิ่ม 
 พหุภพ (ดีซี คอมิคส์)

อ้างอิง

แหล่งข้อมูลอื่น 
Aurélien Barrau, "ฟิสิกส์ในพหุภพ "
 --------, "Multiple Universes?" (in French). Review of Carr (2007).
 Paul Davies (2004) "แบบจำลองจักรวาลวิทยาของพหุภพ", Mod.Phys.Lett. A 19: 727-744.
 David Deutsch (2001) "โครงสร้างของพหุภพ"
 
 Max Tegmark, "เอกภพคู่ขนาน ไม่ใช่แค่นิยายวิทยาศาสตร์ เอกภพอื่นๆ เกิดจากการตีความจากผลสังเกตการณ์ทางจักรวาลวิทยา "
 BBC Horizon -Parallel Universes.
 Michael Price's Everett FAQ.
 Jürgen Schmidhuber, "The ensemble of universes describable by constructive mathematics." 
 Interview with Tufts cosmologist Alex Vilenkin on his new book, "Many Worlds in One: The Search for Other Universes" on the podcast and public radio interview program ThoughtCast. 
 Joseph Pine II about Multiverse , Presentation at Mobile Monday Amsterdam, 2008
 Multiverse - รายการสนทนาทางวิทยุกับ เมลวิน แบรกก์ ทางสถานีวิทยุ BBC 4

จักรวาลวิทยาเชิงกายภาพ
กลศาสตร์ควอนตัม